CELEX: 41991D0586
Language: sk
Date: 1991-11-11 00:00:00
Title: Rozhodnutie Rady a predstaviteľov vlád členských štátov, ktorí sa zišli v rámci zasadnutia Rady, z 11. novembra 1991, ktorým sa pozastavuje uplatňovanie dohôd medzi Európskym spoločenstvom, jeho členskými štátmi a Socialistickou federatívnou republikou Juhoslávia

Dôležité právne oznámenie

|

41991D0586

Úradný vestník L 315 , 15/11/1991 S. 0047 - 0047 Fínske špeciálne vydanie: Kapitola 11 Zväzok 18 S. 0178  Švédske špeciálne vydanie: Kapitola 11 Zväzok 18 S. 0178 

		Rozhodnutie Rady a predstaviteľov vlád členských štátov, ktorí sa zišli v rámci zasadnutia Rady,z 11. novembra 1991,ktorým sa pozastavuje uplatňovanie dohôd medzi Európskym spoločenstvom, jeho členskými štátmi a Socialistickou federatívnou republikou Juhoslávia(91/586/ESUO, EHS)RADA EURÓPSKYCH SPOLOČENSTIEV A PREDSTAVITELIA VLÁD ČLENSKÝCH ŠTÁTOV EURÓPSKYCH SPOLOČENSTIEV, KTORÍ SA ZIŠLI V RÁMCI ZASADNUTIA RADY,keďže Európske spoločenstvo a jeho členské štáty uzatvorili so Socialistickou federatívnou republikou Juhoslávia Dohodu o spolupráci a príslušné protokoly a akty, ako aj Dohodu o výrobkoch ESUO;keďže vo svojich deklaráciách z 5. a 28. októbra 1991 Európske spoločenstvo a jeho členské štáty na zasadnutí v rámci Európskej politickej spolupráce upozornili na krízu v Juhoslávii; keďže Rada bezpečnosti OSN vyjadrila vo svojej rezolúcii 713 (1991) znepokojenie, že pokračovanie tejto situácie predstavuje ohrozenie medzinárodného mieru a bezpečnosti;keďže prejavy nepriateľstva a ich dôsledky pre hospodárske a obchodné vzťahy medzi jednotlivými juhoslovanskými republikami, ale aj medzi týmito republikami a spoločenstvom, viedli k zásadnej zmene podmienok, za ktorých bola uzatvorená Dohoda o spolupráci medzi Európskym hospodárskym spoločenstvom a Socialistickou federatívnou republikou Juhoslávia [1] a jej protokoly, ako aj dohoda týkajúca sa Európskeho spoločenstva pre uhlie a oceľ; keďže vyžadujú prehodnotenie uplatňovania takýchto dohôd a protokolov;keďže nebola rešpektovaná výzva na dodržiavanie dohody o prímerí, ktorá bola dosiahnutá v Haagu 6. októbra 1991, vydaná Európskym spoločenstvom a jeho členskými štátmi, ktorí sa stretli v rámci Európskej politickej spolupráce 6. októbra 1991 v Haarzuilens;keďže v deklarácii zo 6. októbra 1991 Európske spoločenstvo a jeho členské štáty, ktorí sa stretli v rámci Európskej politickej spolupráce, oznámili svoje rozhodnutie ukončiť dohody medzi spoločenstvom a Juhosláviou, pokiaľ sa nedodrží dohoda, ktorá bola za prítomnosti predsedu Rady Európskych spoločenstiev a predsedu Konferencie o Juhoslávii dosiahnutá v Haagu 4. októbra 1991 medzi stranami zúčastnenými na konflikte;keďže spoločenstvo začalo postupy nevyhnutné na vypovedanie uvedených dohôd;na odporúčanie Komisie,ROZHODLI TAKTO:1. Uplatňovanie vyššie uvedených dohôd sa týmto s okamžitou platnosťou pozastavuje.2. Toto rozhodnutie sa uverejní v Úradnom vestníku Európskych spoločenstiev.V Bruseli 11. novembra 1991PredsedaH. J. Simons[1] Ú. v. ES L 41, 14.2.1983, s. 1.--------------------------------------------------